smcproject/ml-wiki-sentences huggingface dataset:
റിയാദിൽ വിമാനം ഇറങ്ങിയ അവർ വിമാനത്താവളത്തിൽ അവരുടെ സ്പോൺസറെ അന്വേഷിച്ചു നടക്കുന്നതായി തോന്നിയ ഒരു അറബിയെ കണ്ടു മുട്ടുകയും സ്പോൺസറാണെന്ന് (ആർബാബ്‌, അഥവാ മുതലാളി) തെറ്റിദ്ധരിച്ച് അയാളുടെ കൂടെ പോകുകയും ചെയ്തു.
അവർ എത്തിപ്പെട്ടത് മസ്ര എന്നറിയപ്പെടുന്ന രണ്ട് വ്യത്യസ്തമായിട്ടുള്ള ആടുവളർത്തൽ കേന്ദ്രത്തിൽ ആയിരുന്നു .
വൃത്തിഹീനമായ സാഹചര്യത്തിൽ ആടുകളേയും ഒട്ടകങ്ങളേയും പരിപാലിച്ചുകൊണ്ടുള്ള വിശ്രമമില്ലാത്ത ജീവിതമായിരുന്നു മസറയിൽ നജീബിനെ കാത്തിരുന്നത്.
നജീബ് എത്തിയപ്പോൾ അവിടെ മറ്റൊരു വേലക്കാരൻ കൂടി ഉണ്ടായിരുന്നു.
വർഷങ്ങൾ നീണ്ടു നിന്ന അടിമപ്പണി അയാളെ ഒരു "ഭീകരരൂപി" ആയി മാറ്റിയിരുന്നു.
നജീബ് വന്ന് കുറച്ചുനാൾ കഴിഞ്ഞപ്പോൾ അദ്ദേഹത്തെ കാണാതായി.
ഭീകര രൂപീ രക്ഷപ്പെട്ടതു പോലെ തനിക്കും ഒരു നാൾരക്ഷപ്പെടാമെന്ന് നജീബും ഓർമിച്ചു....
എന്നാൽ അധികം ദൂരത്തല്ലാതെ ഒരിടത്ത് നിന്ന് ഭീകര രൂപീയുടെ കൈപ്പത്തിയും കൂടെ അഴുകിയ നിലയിലുള്ള ശരീരവും കണ്ടപ്പോൾ നജീബ് രക്ഷപ്പെടാനുള്ള എല്ലാ മാർഗ്ഗങ്ങളും ഉപേക്ഷിച്ചു.
തുടർന്ന് മസറയിലെ മുഴുവൻ ജോലികളും നജീബിനു തന്നെ ചെയ്യേണ്ടി വന്നു.
പച്ചപ്പാലും, കുബൂസ് എന്ന അറബി റൊട്ടിയും, ചുരുങ്ങിയ അളവിൽ വെള്ളവും മാത്രമായിരുന്നു ആകെ കിട്ടിയിരുന്ന ഭക്ഷണം.
നാട്ടിൽ പുഴവെള്ളത്തിൽ നിന്നും കരയ്ക്ക് കയറാതെ  അധ്വാനിച്ചിരുന്ന നജീബിനു  വെള്ളം കുടിക്കാൻ പോലും കിട്ടാത്തഅവസ്ഥയും, താമസിക്കാൻ ഒരു മുറിയോ , കിടക്കയോ, വസ്ത്രമോ, കുളിക്കുന്നതിനോ, മറ്റേതെങ്കിലും തരത്തിലുള്ള ശുചിത്വപാലനത്തിനോ ഉള്ള സാഹചര്യമോ ഉണ്ടായിരുന്നില്ല.
മുഴുവൻ മണലാരണ്യം മാത്രം...
നീണ്ടു നിവർന്ന മണൽകടൽ ഏറെ അകലെയല്ലാത്ത മറ്റൊരു മസറയിൽ അതേ സാഹചര്യങ്ങളിൽ ഒരു പക്ഷെ അതിനേക്കാൾ മോശം ജോലി ചെയ്തിരുന്ന ഹക്കീമിനെ നജീബ് വല്ലപ്പോഴും കാണുന്നതു അറബാബിനു ഇഷ്ടമായിരുന്നില്ല.
കാരണം രണ്ടു പേരും ചേർന്നാൽ മസറ വിട്ടു പോകുമോ എന്ന അർബാബ്ന് സംശയം,അതിനാൽ അവർ കണ്ടു മുട്ടുന്ന വേളയിൽ മർദ്ദനം സ്ഥിരമായിരുന്നു.
ആടുകൾക്ക് നാട്ടിലെ കഥാപാത്രങ്ങളുടെയും സ്വന്തക്കാരുടെയും പേരുകൾ നൽകി അവരുമായി സംവദിച്ചാണ് തന്റെ ഏകാന്തതക്ക് നജീബ് ആശ്വാസം കണ്ടെത്തിയത്.
ഇതിനിടെ ഹക്കീം ജോലി ചെയ്തിരുന്ന മസറയിൽ ഇബ്രാഹിം ഖാദരി എന്നൊരു സൊമാലിയക്കാരൻ കൂടി ജോലിക്കാരനായി വന്നു.
ഒളിച്ചോടാനുള്ള അവസരം പാർത്തിരുന്ന ഹക്കീമും ഖാദരിയും നജീബും മസറകളിലേയും മുതലാളിമാർ, അവരിൽ ഒരാളുടെ മകളുടെ വിവാഹത്തിൽ സംബന്ധിക്കാൻ പോയ അവസരം ഉപയോഗിച്ച് ഒളിച്ചോടി.
മരുഭൂമിയിലൂടെ ദിവസങ്ങൾ നീണ്ടു നിന്ന പലായനത്തിൽ ദിശനഷ്ടപ്പെട്ട അവർ ദാഹവും വിശപ്പും കൊണ്ടു വലഞ്ഞു.
യാത്രയ്ക്കിടയിൽ ദാഹം സഹിക്കാതെ ഹക്കീം മരിച്ചു.
പിന്നെയും പലായനം തുടർന്ന ഖാദരിയും നജീബും ഒടുവിൽ ഒരു മരുപ്പച്ച കണ്ടെത്തി.
അവിടെ ദാഹം തീർത്ത് കുറച്ച് ദിവസം തങ്ങിയ ശേഷം അവർ വീണ്ടും യാത്ര തുടർന്നു.
ഒടുവിൽ നജീബ് ഒരു ഹൈവേയിൽ എത്തുമ്പോഴേക്ക് ഖാദരിയെ കാണാതായിരുന്നു.
അവിടെ നിന്നും, ഒരു അറബി അയാളെ തന്റെ കാറിൽ കയറ്റി, അടുത്ത പട്ടണമായ റിയാദിലെ ബത്‌ഹയിൽ എത്തിച്ചു.
ബത്‌ഹയിൽ
ജീവിച്ചിരിക്കുന്ന ഒരു വ്യക്തിയുടെ അനുഭവങ്ങളെ ആധാരമാക്കിയുള്ളതെങ്കിലും ആടുജീവിതം വെറുമൊരു ജീവിതകഥയല്ലെന്ന് ഗ്രന്ഥകർത്താവ് ഓർമ്മിപ്പിക്കുന്നുണ്ട് ആദ്യമായി കണ്ടുമുട്ടിയപ്പോൾ അയാൾ കൂട്ടുകാരുമായി കമ്മ്യൂണിസം ചർച്ച ചെയ്യുകയായിരുന്നെന്നും അതിന്റെ അടിസ്ഥാനത്തിൽ നോവലിലെ മുഖ്യകഥാപാത്രത്തെ വേണമെങ്കിൽ യുക്തിവാദിയും ഈശ്വരവിരുദ്ധനും ആയി ചിത്രീകരിക്കാമായിരുന്നെന്നും എന്നാൽ ജീവിതത്തിന്റെ നിർണ്ണായകനിമിഷങ്ങളിൽ വിശ്വാസത്തിന്റെ കൂട്ടുപിടിക്കുന്നവനായാണ്‌ താൻ അയാളെ ചിത്രീകരിച്ചതെന്നും ബെന്യാമിൻ ചൂണ്ടിക്കാണിക്കുന്നു.
നോവലിലെ നജീബ് ഏതു വിപരീതസാഹചര്യത്തിലും ജീവിതം തുടരാൻ ആഗ്രഹിച്ചയാളാണെങ്കിൽ യഥാർത്ഥ ജീവിതത്തിലെ നജീബ് മരുഭൂമിയിൽ പലവട്ടം ആത്മഹത്യയ്ക്കു ശ്രമിച്ചവനാണ്‌.
നോവലിൽ നജീബിന്റേയും രചയിതാവിന്റെയും ജീവിതങ്ങൾ കെട്ടുപിണഞ്ഞുനിൽക്കുന്നു.
നജീബ് റിയാദിൽ കാലുകുത്തുന്ന ദിവസമായി നോവലിൽ പറയുന്ന 1992 ഏപ്രിൽ 4-നു തന്നെയാണ്‌ താൻ പ്രവാസജീവിതത്തിലേയ്ക്കു തിരിച്ചതെന്നും നോവലിസ്റ്റ് വെളിപ്പെടുത്തുന്നുണ്ട്.
"മധുരമായ ഗദ്യം, അനുഭവതീവ്രമായ പ്രമേയം, മലയാളിത്തം എല്ലാം ഒത്തിണങ്ങിയ" നോവലെന്ന് ഈ കൃതിയെ പ്രശസ്ത സാഹിത്യകാരി പി. വത്സല പുകഴ്ത്തുന്നു.
തന്നെ വിസ്മയിപ്പിച്ച നോവലെന്ന് എം.മുകുന്ദനും ഇതിനെ വിളിക്കുന്നു.
നിയമാനുസൃതമുള്ള തന്റെ അറബാബായി കരുതി നജീബ് സഹിച്ച മനുഷ്യൻ യഥാർത്ഥത്തിൽ അവന്റെ അറബാബായിരുന്നില്ല എന്ന നോവലിന്റെ അവസാനഭാഗത്തെ തിരിച്ചറിയൽ നോവലിന്‌ ദാർശനികമായ ആഴം നൽകുന്നതായി ജമാൽ കൊച്ചങ്ങാടി അഭിപ്രായപ്പെട്ടിട്ടുണ്ട്.
മറ്റാർക്കോ കരുതി വച്ച വിധിയാണ്‌ നജീബിനു പേറേണ്ടി വന്നത്.
യാതൊരു തെറ്റും ചെയ്യാത്തവന്റെ സഹനത്തെപ്പോലെ, അപാരമായ ദൈവകാരുണ്യത്തിന്റെ യുക്തിയെന്തെന്ന ചോദ്യമാണ്‌ ഇതുണർത്തുന്നത്.
എല്ലാം പരീക്ഷണങ്ങളാണെന്നു വിചാരിക്കുന്ന വിശ്വാസിയായ നജീബ്, പരീക്ഷണങ്ങളെ സഹനബോധത്തോടെ നേരിട്ട് അതിജീവിക്കുന്നുണ്ടെങ്കിലും, ജീവിതത്തിന്റെ പ്രഹേളികാസ്വഭാവം ഉയർത്തുന്ന ചോദ്യങ്ങൾ അവശേഷിക്കുന്നു.
നജീബ്
ആലപ്പുഴ ജില്ലയിലെ കാർത്തികപ്പള്ളി താലൂക്കിൽ ഹരിപ്പാടിനടുത്ത് ആറാട്ടുപുഴ പഞ്ചായത്തിൽ 1962 മെയ്‌ 15-ന് ജനിച്ച നജീബ് എന്ന വ്യക്തിയുടെ യഥാർത്ഥ ജീവിതത്തെ ആസ്പദമാക്കിയാണ് ബെന്യാമിൻ ആടുജീവിതം എന്ന നോവൽ രചിച്ചത് .
ഗൾഫിലെ ജോലിക്കാരുടെ വിജയകഥകളായിരുന്നു ബെന്യാമിൻ കൂടുതലും കേട്ടിരുന്നതെങ്കിലും ഒരു പരാജയകഥയെഴുതാൻ ഇദ്ദേഹത്തിന് താല്പര്യമുണ്ടായിരുന്നു.
സുഹൃത്തായ സുനിൽ പറഞ്ഞ് നജീബിന്റെ കഥ കേട്ടപ്പോൾ "ലോകത്തോടുപറയാൻ ഞാൻ കാത്തിരുന്ന കഥ ഇതായിരുന്നുവെന്നും എനിക്കീ കഥ പറഞ്ഞേ മതിയാകൂ എന്നും തോന്നി" എന്നാണ് ബെന്യാമിൻ അഭിപ്രായപ്പെട്ടത് .
നജീബ് ബെന്യാമിനെ ബഹ്റൈനിൽ വെച്ച് പിന്നീട് കണ്ടുമുട്ടുകയുമുണ്ടായി.
മണിക്കൂറുകളോളം നജീബുമായി സംസാരിച്ചാണ് ബെന്യാമിൻ കഥ മെനഞ്ഞത്.
നജീബിന്റെ ജീവചരിത്രം തേച്ചുമിനുക്കുകയോ മധുരമുള്ളതാക്കുകയോ ചെയ്യേണ്ടതുണ്ടെന്ന് തനിക്ക് തോന്നിയില്ല എന്നാണ് ബെന്യാമിൻ വിശദീകരിക്കുന്നത്.
ആടുജീവിതത്തിന്റെ ആദ്യപ്രതി ഏറ്റുവാങ്ങിയതും കഥാപാത്രമായ നജീബാണ്.
2008 ൽ ബഹ്റൈനിൽ വച്ച് കവി കുഴൂർ വിൽസൺ പുസ്തകത്തിന്റെ ആദ്യകോപ്പി നജീബിനു നൽകി പ്രകാശനം നിർവ്വഹിച്ചു.
തർജ്ജമകൾ തമിഴ് - ഹിന്ദി - ഇംഗ്ലീഷ് - ഗോട്ട് ഡേയ്സ് - വിവ : ജോസഫ് കൊയ്പ്പള്ളി അറബി - 'അയാമുൽ മാഇസ്' - വിവ : സുഹൈൽ വാഫി നിരോധനം
ആടുജീവിതത്തിന്റെ അറബ് പതിപ്പ് യുഎഇയിലും സൗദി അറേബ്യയിലും 2014 ൽ നിരോധിച്ചു. 'അയാമുൽ മാഇസ്' എന്ന പേരിൽ നോവൽ അറബിയിലേക്ക് വിവർത്തനം ചെയ്തത് മലയാളിയായ ആദൃശ്ശേരി സ്വദേശി സുഹൈൽ വാഫിയായിരുന്നു.
ആഫാഖ് ബുക്ക് സ്‌റ്റോറായിരുന്നു അറബ് തർജ്ജമയുടെ പ്രസാധകർ.
എം.എൻ. വിനയകുമാർ ഇംഗ്ലീഷ് വിലാസം https://ml.wikipedia.org/wiki/M.
N._Vinayakumar ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
പ്രമുഖ മലയാള സാഹിത്യകാരനാണ് എം.എൻ. വിനയകുമാർ (ജനനം : 2 ഡിസംബർ 1959).
2012ലെ നാടകത്തിനുള്ള കേരള സാഹിത്യ അക്കാദമി പുരസ്കാരം നേടിയിട്ടുണ്ട്.
തൃശൂർ ജില്ലയിലെ അരിമ്പൂരിൽ മാക്കോത്ത് നാരായണമാരാരുടെയും കല്യാണി അമ്മയുടെയും മകനായി ജനിച്ചു.
ഒല്ലൂർ ഗവ.
ഹൈസ്കൂൾ, ചാലക്കുടി ഐ.ടി.ഐ., എൽത്തുരുത്ത് സെന്റ് അലോഷ്യസ് കോളജ്, തൃശൂർ ശ്രീകേരളവർമ്മ കോളജ് എന്നിവിടങ്ങളിൽ പഠിച്ചു.
തൃശൂർ ജില്ലാ ലോട്ടറി ആഫീസിൽ ജോലി ചെയ്യുന്നു കൃതികൾ മറിമാൻകണ്ണി വീടിനെ ഇരുട്ടുവിഴുങ്ങുന്നു സ്വർഗത്തിലെ കട്ടുറുമ്പ് (ബാലസാഹിത്യം) പുരസ്കാരങ്ങൾ 2012 ലെ നാടകത്തിനുള്ള കേരള സാഹിത്യ അക്കാദമി പുരസ്കാരം അവലംബം ↑ {{ cite news }} : Check date values in: | accessdate= and | date= ( help ) ↑
എം.എൻ. ഗോവിന്ദൻ നായർ ഇംഗ്ലീഷ് വിലാസം https://ml.wikipedia.org/wiki/M.
കേരളത്തിലെ കമ്മ്യൂണിസ്റ്റ്‌ പാർട്ടി യുടെ പ്രമുഖ നേതാക്കളിൽ ഒരാളായിരുന്നു 'എമ്മെൻ' എന്ന ചുരുക്ക പേരിൽ അറിയപ്പെട്ടിരുന്ന എം എൻ ഗോവിന്ദൻ നായർ (1910  - 1984).
എം.എൻ. ഗോവിന്ദൻ നായർ രാഷ്ട്രിയ ജീവിതം
കമ്യൂണിസ്റ്റ് പാർട്ടി ഓഫ് ഇന്ത്യയുടെ സംസ്ഥാന സെക്രട്ടറി ആയിരുന്ന എം.എൻ. കേരളത്തിലെ കമ്മ്യൂണിസ്റ്റ്‌ പാർട്ടി കെട്ടിപ്പടുക്കുന്നതിൽ നിർണായകമായ പങ്കു വഹിച്ചിട്ടുണ്ട്‌.
നമ്പൂതിരിപ്പാടിന്റെ നേതൃത്വത്തിൽ കേരളത്തിൽ ആദ്യത്തെ കമ്മ്യൂണിസ്റ്റ്‌ സർക്കാറിനെ  അധികാരത്തിലെത്തിക്കുന്നതിൽ അദ്ദേഹത്തിന്റെ സംഭാവന വലുതാണ്.
ഗാന്ധിയനാകാൻ കേരളം വിട്ടുപോയ അദ്ദേഹം തിരിച്ചെത്തിയത്‌ കമ്മ്യൂണിസ്റ്റ്‌ പാർട്ടി പ്രവർത്തകൻ ആയിട്ടാണ്.
കേരള ക്രുഷ്ചേവ് എന്നറിയപ്പെട്ടിരുന്ന അദ്ദേഹം ത്യാഗ നിർഭരമായ പ്രവർത്തനത്തിലൂടെ ജനഹൃദയങ്ങളിൽ സ്ഥാനം പിടിച്ച നേതാവാണ്‌.
കമ്മ്യൂണിസ്റ്റ്‌ പാർട്ടി നിരോധിക്കപ്പെട്ടിരുന്ന  കാലത്ത് ഒളിവിൽ പോയ അദ്ദേഹം പോലീസിന്റെ കണ്ണ് വെട്ടിച്ചു രക്ഷ പെടുന്നതിൽ അതീവ സമർഥ്നായിരുന്നതിനാൽ  അദ്ദേഹത്തിന് പറക്കാൻ കഴിയും എന്ന് പോലും സാധാരണ ജനങ്ങൾ വിശ്വസിച്ചിരുന്നതായി ആദ്യകാല കമ്മ്യൂണിസ്റ്റ്‌ പാർട്ടി പ്രവർത്തകർ രേഖ പെടുത്തിയിട്ടുണ്ട്.
കമ്മ്യൂണിസ്റ്റ്‌ പാർട്ടിയുടെ പിളർപ്പിനു ശേഷം കമ്മ്യൂണിസ്റ്റ്‌ പാർട്ടി ഓഫ് ഇന്ത്യയിലാണ് എം.എൻ. പ്രവർത്തിച്ചത്.
കേരള നിയമസഭയിലും ലോകസഭയിലും ഇദ്ദേഹം അംഗമായിരുന്നിട്ടുണ്ട്.
നിരവധി പാവങ്ങൾക്ക് പ്രയോജനം ലഭിച്ച ലക്ഷംവീട് ഭവന പദ്ധതിയുടെ ഉപജ്ഞാതാവ്  ഇദ്ദേഹമായിരുന്നു .
1967-ൽ പുറപ്പെടുവിച്ച കേരള ഭൂവിനിയോഗ ഓർഡർ കൂടാതെ കുട്ടികളെ നെൽകൃഷിയിലേയ്ക്ക് ആകർഷിക്കുന്നതിന് സ്‌കൂളുകൾ കേന്ദ്രീകരിച്ച് ഓണത്തിന് ഒരു പറ നെല്ല് എന്ന പദ്ധതിയും ഈ മന്ത്രിസഭയുടെ കാലത്താണ് ആരംഭിച്ചത്.
{ { #invoke:എം.എൻ. ഗോവിന്ദൻ നായർ | function } }
1967-ലെ നിയമസഭാ തിരഞ്ഞെടുപ്പിൽ പുനലൂർ നിന്നും 1971-ൽ ചടയമംഗലത്തുനിന്നും ഇദ്ദേഹം തിരഞ്ഞെടുക്കപ്പെടുകയുണ്ടായി.
അച്യുതമേനോൻ മന്ത്രിസഭയിൽ 1970 ഒക്റ്റോബർ 4 മുതൽ 1977 മാർച്ച് 25 വരെ ഇദ്ദേഹം കൃഷി, ഗതാഗതം, വൈദ്യുതി, ഭവനം എന്നീ വകുപ്പുകളുടെ ചുമതല വഹിച്ചിരുന്നു.
അദ്ദേഹത്തെകുറിച്ചു കവി ഒ.എൻ.വി. കുറുപ്പ് ഈ വരികൾ എഴുതി “ ആ മനുഷ്യനെയോർക്കാൻ ഈ വിശാലമാം ഭൂവിൽ മറ്റാരുമില്ലെന്നാലും
നിസ്വർ തന്നഭയ കൂടാരങ്ങളാകുന്നൊരീ ലക്ഷംവീടുകൾക്കുള്ളിലന്തിയിലേതോ കൈകൾ കൊളുത്തിവയ്ക്കും മൺചിരാതിന്റെ തിരിത്തുമ്പിൽ ജ്വലിക്കുമാപ്പുഞ്ചിരി മൃതിയെജ്ജയിക്കുന്നു ”
തിരഞ്ഞെടുപ്പുകൾ തിരഞ്ഞെടുപ്പുകൾ വർഷം മണ്ഡലം വിജയിച്ച സ്ഥാനാർത്ഥി പാർട്ടിയും മുന്നണിയും വോട്ടും മുഖ്യ എതിരാളി പാർട്ടിയും മുന്നണിയും വോട്ടും രണ്ടാമത്തെ മുഖ്യ എതിരാളി പാർട്ടിയും മുന്നണിയും വോട്ടും 1980 തിരുവനന്തപുരം ലോക്‌സഭാമണ്ഡലം നീലലോഹിതദാസൻ നാടാർ കോൺഗ്രസ് (ഐ.) 273818 എം.എൻ. ഗോവിന്ദൻ നായർ സി.പി.ഐ. 166761 ജി.പി. നായർ സ്വതന്ത്ര സ്ഥാനാർത്ഥി 2734 1977 തിരുവനന്തപുരം ലോകസഭാമണ്ഡലം എം.എൻ. ഗോവിന്ദൻ നായർ സി.പി.ഐ. 244277 പി. വിശ്വംഭരൻ ബി.എൽ.ഡി. 174455 ജെ.എം. ഡെയ്സി സ്വതന്ത്ര സ്ഥാനാർത്ഥി 14866 രാജ്യസഭ കാലഘട്ടവും പാർട്ടിയും 1962-1968 : സി.പി.ഐ. 1956-1962 : സി.പി.ഐ. അവലംബം
എം.എൻ. റായ് ഇംഗ്ലീഷ് വിലാസം https://ml.wikipedia.org/wiki/M.
N._Rai
ഇന്ത്യൻ കരസേനയുടെ 42 രാഷ്ട്രീയ റൈഫിൾസിലെ  സൈനികോദ്യോഗസ്ഥനായിരുന്നു എം. എൻ. റായ് എന്ന മുനീന്ദ്ര നാഥ്‌ റായ്.
കശ്മീരിലെ പുൽവാല ജില്ലയിൽ ഹിസ്ബുൾ മുജാഹിദീൻ ഭീകരർ ഒളിച്ചിരിപ്പുണ്ടെന്ന വിവരത്തെത്തുടർന്ന്  പൊലീസും സൈന്യവും നടത്തിയ സംയുക്ത തെരച്ചിലിനിടെയാണ് ഏറ്റുമുട്ടലുണ്ടായത്.
ഭീകരർ ഒളിച്ചിരുന്ന വീട്ടിലെ ആളുകളുമായി സംസാരിക്കുന്നതിനിടെ പുറത്തേക്കെത്തിയെ ഭീകരർ വെടിയുതിർക്കുകയായിരുന്നു.
ഇതിനിടെ തലയിൽ വെടിയേറ്റ കേണൽ റായി തത്ക്ഷണം മരിച്ചു.
തലേന്ന് റിപ്പബ്ലിക് ദിനത്തിൽ ധീരതയ്ക്കുള്ള സേവാ പുരസ്കാരം ലഭിച്ച്  മണിക്കൂറുകൾക്കുള്ളിലാണ് ഇദ്ദേഹത്തിന്റെ മരണം എന്നത് മാധ്യമങ്ങളിൽ വാർത്താപ്രാധാന്യം നേടി.
സഞ്ജീവ് സിങ് എന്ന ഹെഡ് കോൺസ്റ്റബിളും ഈ ഏറ്റുമുട്ടലിൽ വീരമൃത്യു വരിച്ചു.
ഭീകരരെ പിന്നീട് സൈന്യം വധിച്ചു.
അവലംബങ്ങൾ പുറം കണ്ണികൾ
അൽക്കയുടെ അച്ഛൻ Archived 2015-07-06 at the Wayback Machine .
എം.എൻ. വിജയൻ ഇംഗ്ലീഷ് വിലാസം https://ml.wikipedia.org/wiki/M.
_Vijayan
മലയാളത്തിലെ പ്രശസ്ത സാഹിത്യനിരൂപകനും ഭാഷാദ്ധ്യാപകനും ഇടതുപക്ഷ ചിന്തകനുമായിരുന്നു പ്രൊഫ. എം.എൻ. വിജയൻ (ജനനം: 1930 ജൂൺ 8 , മരണം: 2007 ഒക്ടോബർ 3 ) ജീവിതരേഖ
1930 ജൂൺ 8 -നു കൊടുങ്ങല്ലൂരിൽ ലോകമലേശ്വരത്ത് പതിയാശ്ശേരിൽ നാരായണമേനോന്റെയും മൂളിയിൽ കൊച്ചമ്മു അമ്മയുടെയും മകനായി എം.എൻ. വിജയൻ ജനിച്ചു.
പതിനെട്ടരയാളം എൽ.പി. സ്കൂളിലും കൊടുങ്ങല്ലൂർ ബോയ്സ് ഹൈസ്കൂളിലും എറണാകുളം മഹാരാജാസ് കോളെജിലും എറണാകുളം ഗവണ്മെന്റ് ലോ കോളെജിലും പഠിച്ചു.
നിയമപഠനം പൂർത്തിയാക്കിയില്ല.
മദിരാശി സർവ്വകലാശാലയിൽ നിന്ന് മലയാളം എം.എ. 1952 -ൽ മദിരാശി ന്യൂ കോളെജിൽ അദ്ധ്യാപകനായി.
1959 -ൽ തിരുവനന്തപുരം യൂണിവേഴ്സിറ്റി കോളെജിൽ അദ്ധ്യാപകനായി ചേർന്നു.
1960 -ൽ തലശ്ശേരി ബ്രണ്ണൻ കോളെജിൽ മലയാളവിഭാഗം അദ്ധ്യാപകനായി ചേർന്നു.
1985 -ൽ വിരമിക്കുന്നതുവരെ അവിടെ തുടർന്നു.
ചെറുകഥാകൃത്തും കണ്ണൂർ സർവകലാശാല സ്റ്റുഡൻസ് സർവീസസ് ഡയറക്ടറുമായ വി.എസ്. അനിൽകുമാർ , കേരള കാർഷിക സർവകലാശാലയിൽ റിസർച്ച് ഓഫീസറായ വി എസ് സുജാത, കൊച്ചിയിൽ ഇൻകം ടാക്‌സ് ഉദ്യോഗസ്ഥയായ വി എസ് സുനിത എന്നിവർ മക്കളാണ്.
നിരൂപകൻ
കേസരി.
എ.ബാലകൃഷ്ണപിള്ളയുടെ നിരൂപണാദർശം അദ്ദേഹത്തിന്റെ കാലത്തിനു ശേഷം സമർത്ഥവും സർഗ്ഗാത്മകവുമായി പിന്തുടർന്ന നിരൂപകനാണ് എം.എൻ.വിജയൻ.
വൈലോപ്പിള്ളിക്കവിതയെ ആധാരമാക്കി എം.എൻ.വിജയൻ എഴുതിയ നിരൂപണം കവിവ്യക്തിത്വം എപ്രകാരമാണ് കവിതയുടെ പ്രമേയതലത്തെ നിർണ്ണയിക്കുന്നത് എന്നു അന്വേഷിക്കുന്നു.
മലയാളത്തിലെ മനഃശാസ്ത്രനിരൂപണപ്രസ്ഥാനത്തിനു തുടക്കം കുറിച്ച പഠനമായിരുന്നു, അത്.
എം.പി.ശങ്കുണ്ണിനായർ കണ്ണീർപാടത്തെക്കുറിച്ച് എഴുതിയ പഠനം മനഃശാസ്ത്രപരമായ സൂചനകൾ നല്കുന്നുണ്ടെങ്കിലും ആനൽ ഇറോട്ടിസം എന്ന സങ്കല്പനത്തെ ആധാരമാക്കിയുള്ള ഇദ്ദേഹത്തിന്റെ പഠനമാണ് ആദ്യത്തെ മനഃശാസ്ത്രപഠനമായി കണക്കാക്കപ്പെടുന്നത്.
കാവ്യ വിശകലനത്തിനും ജീവിതവ്യാഖ്യാനത്തിനും മനഃശാസ്ത്രത്തെ മാത്രം ഉപയോഗപ്പെടുത്തിയ മലയാളത്തിലെ ഏക വിമർശകൻ എം.എൻ. വിജയനാണ്.
മാർക്സിന്റെ സമൂഹ ചിന്തയും ഫ്രോയ്ഡിന്റെ വ്യക്തിമനഃശാസ്ത്രവും അദ്ദേഹത്തെ സ്വാധീനിച്ചിട്ടുണ്ട്.
കാളിദാസൻ , കുമാരനാശാൻ , ജി.ശങ്കരക്കുറുപ്പ് , ചങ്ങമ്പുഴ , വൈലോപ്പിള്ളി , ബഷീർ എന്നിവരെയാണ് അദ്ദേഹം പ്രധാനമായും പഠനവിധേയമാക്കിയത്.
ജോലിയിൽ നിന്നു പിരിയുന്നതു വരെ വളരെക്കുറച്ചു മാത്രമേ ഇദ്ദേഹം എഴുതിയിരുന്നുള്ളൂ.
കവിതയും മനഃശാസ്ത്രവും എന്ന പുസ്തകത്തിൽ സമാഹരിക്കപ്പെട്ടത് ആദ്യകാല ലേഖനങ്ങളാണ്.
പിൽക്കാല ലേഖനങ്ങൾ അദ്ദേഹത്തിന്റെ പ്രഭാഷണങ്ങൾ പകർത്തിയെഴുതി പ്രസിദ്ധീകരിക്കപ്പെട്ടവയാണ്.
ജോലിയിൽ നിന്നു പിരിഞ്ഞതിനു ശേഷം വ്യാപകമായി പ്രഭാഷണങ്ങൾ നടത്തുകയും സാംസ്കാരിക പ്രവർത്തനത്തിൽ സജീവമാകുകയും ചെയ്തു സാംസ്കാരികപ്രവർത്തനം
ആദ്യ കാലത്ത് പൊതുപ്രവർത്തന രംഗത്ത് അത്ര സജീവമല്ലാതിരുന്ന വിജയൻ മാഷ് പുരോഗമന കലാ സാഹിത്യ സംഘത്തിൻറെ സഹയാത്രികനായിരുന്നു.
തുടർന്ന് ഔദ്യോഗിക ചുമതലകൾ ഒഴിവായതിനു ശേഷം അദ്ദേഹം പു.
യുമായി അടുത്ത് അതിന്റെ  പ്രവർത്തകനാവുകയും പിന്നീട് സംസ്ഥാന അധ്യക്ഷനാകുകയും ചെയ്തു.
സി. പി. ഐ. എം ന്റെ  സാംസ്കാരിക പ്രസിദ്ധീകരണമായ ദേശാഭിമാനി വാരികയുടെ പത്രാധിപരായി ഇദ്ദേഹം പ്രവർത്തിച്ചിട്ടുണ്ട്.
സി.പി.ഐ.എം. മലപ്പുറം സമ്മേളനത്തിനു മുൻപ് ആ പാർട്ടിയിൽ രൂപം കൊണ്ട വിമത വിഭാഗത്തിന്റെ പ്രസിദ്ധീകരണമായ "പാഠം" മാസികയുടെ പത്രാധിപ ചുമതല കൂടി അദ്ദേഹം ഏറ്റെടുത്തു.
കമ്മ്യൂണിസ്റ്റ് പാർട്ടി എന്ന നിലയിൽ ഏറ്റവും പരമപ്രധാനമായി അംഗീകരിക്കപ്പെടുന്ന അച്ചടക്കം ഒരു പാർട്ടി അംഗമല്ല എന്നതിനാൽ അദ്ദേഹത്തിന്  ബാധകമല്ല എന്നു സാങ്കേതികമായി അംഗീകരിക്കാമെങ്കിലും , സി.പി.ഐ.എം. മലപ്പുറം സമ്മേളനം കഴിയുന്നത് വരെ അദ്ദേഹം  സി. പി. ഐ.എം. ൻറെ  സാംസ്കാരിക പ്രസിദ്ധീകരണമായ ദേശാഭിമാനി വാരികയുടെ പത്രാധിപരായി തുടർന്നു.
സമ്മേളനാനന്തരം അദ്ദേഹം ദേശാഭിമാനിയുടെ വാരികയുടെ പത്രാധിപ ചുമതല രാജിവക്കുകയും, "പാഠം" പത്രാധിപചുമതല തുടരുകയും അദ്ദേഹത്തിൻറെ പ്രവർത്തനത്തിലെ മൂന്നാം പർവ്വത്തിലേക്ക് കടക്കുകയും ചെയ്തു.
ഇടതുപക്ഷ ചിന്തകൻ
ഇടതുപക്ഷചിന്തകൻ എന്നാണ് എം.എൻ.വിജയനെ പൊതുവേ വിശേഷിപ്പിക്കുന്നത്.
സാഹിത്യത്തെയും ജീവിതത്തെയും ക്ലാസ്സിക്കൽ മാർക്സിസത്തിന്റേയും വൈരുദ്ധ്യാത്മക ഭൗതികവാദത്തിന്റേതുമല്ലാത്ത നവീനമായ കാഴ്ചപ്പാടുകൾ ഉപയോഗിച്ച് വിശദീകരിക്കാനുള്ള ശ്രമങ്ങളാണ് ചിന്തകൻ എന്ന് വിളിക്കപ്പെടാൻ കാരണം.
റീഹിന്റെ ഫാസിസത്തിന്റെ ആൾക്കൂട്ട മനഃശാസ്ത്രം ഇദ്ദേഹം ഏറ്റവും അധികം ഉപജീവിച്ച കൃതിയാണ്.
എന്നാൽ സി.പി.ഐ.എം ഒരു വിപ്ലവ പാർട്ടിയാണെന്നും അത്തരം സംഘടനയ്ക്കകത്ത് കാറ്റും വെളിച്ചവും കടന്നു വരുന്നത് ആപത്താണ് എന്ന ഇദ്ദേഹത്തിന്റെ വിലയിരുത്തൽ വിവാദമായി.
2007 ഒക്ടോബർ 3-ന് ഉച്ചയ്ക്ക് 12 മണിയോടെ തൃശ്ശൂർ പ്രസ് ക്ലബ്ബിൽ വച്ച് വിജയൻ മാഷ് അന്തരിച്ചു.
77 വയസ്സായിരുന്നു അദ്ദേഹത്തിന്.
തൃശ്ശൂർ പ്രസ് ക്ലബ്ബിൽ ഒരു പത്രസമ്മേളനം നടത്തുന്നതിനിടയിൽ പെട്ടെന്നുണ്ടായ ഹൃദയാഘാതത്തെത്തുടർന്ന് കുഴഞ്ഞുവീഴുകയായിരുന്നു.
ഉടനെ ആശുപത്രിയിലെത്തിച്ചെങ്കിലും സംഭവസ്ഥലത്തുവച്ചുതന്നെ അദ്ദേഹം മരിച്ചുകഴിഞ്ഞിരുന്നതായി ഡോക്ടർമാർ വ്യക്തമാക്കി.
കേൾക്കണമെങ്കിൽ ഈ ഭാഷ വേണം എന്നതായിരുന്നു അവസാനമായി പറഞ്ഞ വാചകങ്ങൾ.
മൃതദേഹം പിറ്റേന്ന്  പൂർണ ഔദ്യോഗിക ബഹുമതികളോടെ കൊടുങ്ങല്ലൂർ ലോകമലേശ്വരത്തെ വീട്ടുവളപ്പിൽ സംസ്കരിച്ചു.
അദ്ദേഹത്തിന്റെ ഭാര്യ ശാരദ 2017 ജൂലൈ 23-ന് അന്തരിച്ചു; ഇളയ മകളായ സുനിത 2021 മാർച്ച് 28-നും.
ചിതയിലെ വെളിച്ചം 1982 -ലെ കേരള സാഹിത്യ അക്കാദമി അവാർഡ് നേടി .
കൃതികൾ മനുഷ്യർ പാർക്കുന്ന ലോകങ്ങൾ (പ്രവാസി, ദോഹ, 1997) ചിതയിലെ വെളിച്ചം (പൂർണ്ണ പബ്ലിഷേഴ്സ്, കോഴിക്കോട്, 1981) മരുഭൂമികൾ പൂക്കുമ്പോൾ (കലാക്ഷേത്രം, കാസർകോട്, 1993) പുതിയ വർത്തമാനങ്ങൾ (ഇംപ്രിന്റ്, കൊല്ലം, 1995) നൂതന ലോകങ്ങൾ (നൂതനലോകങ്ങൾ, കറന്റ് ബുക്സ് , തൃശൂർ, 1994) വർണ്ണങ്ങളുടെ സംഗീതം (വർണ്ണങ്ങളുടെ സംഗീതം, പെൻ ബുക്സ്, വടകര, 1987) കവിതയും മനഃശാസ്ത്രവും (മാതൃഭൂമി, കോഴിക്കോട്, 1987) ശീർഷാസനം (അകം സമിതി, തലശ്ശേരി, 1989) കാഴ്ചപ്പാട് (ചിന്ത പബ്ലിഷേഴ്സ്, തിരുവനന്തപുരം,1992) അടയുന്ന വാതിൽ തുറക്കുന്ന വാതിൽ (മൾബറി, കോഴിക്കോട്, 1990) വാക്കും മനസും (കലാക്ഷേത്രം, കാസർകോട്, 1994) ഫാസിസത്തിന്റെ മനഃശാസ്ത്രം (സമീക്ഷ, കുളപ്പുറം, 1986) സംസ്കാരവും സ്വാതന്ത്ര്യവും (ചിന്ത പബ്ലിഷേഴ്സ്, തിരുവനന്തപുരം, 1996) അടയാളങ്ങൾ (ചിന്ത പബ്ലിഷേഴ്സ്, തിരുവനന്തപുരം, 1997) ചുമരിൽ ചിത്രമെഴുതുമ്പോൾ (ഗ്രീൻ ബുക്സ്, തൃശൂർ, 2003) എം. എൻ. വിജയൻ പ്രഭാഷണങ്ങൾ (സഹൃദയസംഘം, കോഴിക്കോട്, 1986) എം. എൻ. വിജയൻ പ്രബന്ധങ്ങൾ, പ്രഭാഷണങ്ങൾ, സ്മൃതിചിത്രങ്ങൾ (ബോധി പബ്ലിഷേഴ്സ്, കോഴിക്കോട്, 1993) കലയിലെ സ്വാതന്ത്ര്യം (പുരോഗമന കലാ സാഹിത്യ സംഘം, കണ്ണൂർ, 1994) കലയും ജീവിതവും (ചിന്ത പബ്ലിഷേഴ്സ്, തിരുവനന്തപുരം, 1998) കവിതയുടെ ലോകപദം (സമീക്ഷ, കളപ്പുറം, 2000) അധിനിവേശത്തിന്റെ വഴികൾ (ലഫ്റ്റ് വ്യൂസ്, കോഴിക്കോട്, 2000) പ്രതിരോധങ്ങൾ (ചിന്ത പബ്ലിഷേഴ്സ്, തിരുവനന്തപുരം, 2001) ഭയവും അഭയവും (ചിന്ത പബ്ലിഷേഴ്സ്, തിരുവനന്തപുരം,  2002) ഫാഷിസം സിദ്ധാന്തം, പ്രയോഗം, പ്രതിരോധം (ചിന്ത പബ്ലിഷേഴ്സ്, തിരുവനന്തപുരം,  2003) പ്രകൃതിപാഠങ്ങൾ(സമയം പബ്ലിക്കേഷൻസ്, കണ്ണൂർ, 2003) വിയോജിക്കാനുള്ള സ്വാതന്ത്ര്യം (ലെഫ്റ്റ് ബുക്സ്, കോഴിക്കോട്, 2005) കാലിഡോസ്കോപ്പ് (നിശാഗന്ധി പബ്ലിക്കേഷൻസ്, തൃശൂർ, 2006) ഒളിച്ചുകടത്തിയ ആയുധങ്ങൾ (കൈരളി ബുക്സ്, കണ്ണൂർ, 2006) എഴുത്തും പ്രത്യയശാസ്ത്രവും (നിശാഗന്ധി പബ്ലിക്കേഷൻസ്, ഇരിങ്ങാലക്കുട, 2007) സ്വാതന്ത്ര്യത്തിന്റെ അർഥം (നിശാഗന്ധി പബ്ലിക്കേഷൻസ്, ഇരിങ്ങാലക്കുട, 2007) എം. എൻ. വിജയൻ സമ്പൂർണ്ണകൃതികൾ ( കറന്റ് ബുക്സ് , തൃശൂർ, 2008) എം എൻ വിജയൻ്റെ ലോകങ്ങൾ - എം എൻ വിജയൻ്റെ പ്രതി വചനങ്ങളുടെ സമാഹാരം ( എം എൻ വിജയൻ സാംസ്കാരിക വേദി, 2010,തയ്യാറാക്കിയത്: ഷൂബ കെ. എസ്സ്.) അവലംബം ↑ ↑ നിരൂപണത്തിനും പഠനത്തിനും നൽകുന്ന കേരള സാഹിത്യ അക്കാദമി പുരസ്കാരം ലഭിച്ച കൃതികൾ .
പുറമെ നിന്നുള്ള കണ്ണികൾ എം.എൻ. വിജയന്റെ നാലാം ചരമ വാർഷികത്തിൽ തയ്യാറാക്കിയ വെബ്സൈറ്റ് Archived 2012-03-04 at the Wayback Machine .
എം.എൻ. വിജയന്റെ നാലാം ചരമ വാർഷികത്തിൽ മാതൃഭൂമി തയ്യാറാക്കിയ പ്രത്യേക താൾ Archived 2011-10-02 at the Wayback Machine .
വൈലോപ്പള്ളിയുടെ മാമ്പഴം എന്ന കവിതക്ക് എം.എൻ. വിജയൻ എഴുതിയ നിരൂപണം Archived 2011-10-05 at the Wayback Machine .
എം.എൻ. റോയ് - സ്വാതന്ത്ര്യാന്വേഷിയായ വിപ്ലവകാരി
എൻ. ദാമോദരൻ രചിച്ച ജീവചരിത്രഗ്രന്ഥമാണ് എം.എൻ. റോയ് - സ്വാതന്ത്ര്യാന്വേഷിയായ വിപ്ലവകാരി .
1990-ൽ പലവക ഗ്രന്ഥങ്ങൾക്കായി നൽകുന്ന കേരള സാഹിത്യ അക്കാദമി പുരസ്കാരം ഈ കൃതി നേടിയിട്ടുണ്ട്.
സി.പി.ഐ യുടെ സ്ഥാപക നേതാവായിരുന്ന മാനവേന്ദ്രനാഥ റോയുടെ ( എം.എൻ. റോയ് )ജീവചരിത്രമാണ് പ്രതിപാദ്യവിഷയം.
മാനവേന്ദ്രനാഥ റോയ് അവലംബം
എം.എൻ. വിജയൻ:സമ്പൂർണ്ണകൃതികൾ ഇംഗ്ലീഷ് വിലാസം https://ml.wikipedia.org/wiki/M.
N_Vijayan:Sampoornakrithikal
എം.എൻ. വിജയൻ:സമ്പൂർണ്ണകൃതികൾ ചിന്തകനും പ്രഭാഷകനും വിമർശകനും നിരൂപകനും അദ്ധ്യാപകനുമായിരുന്ന എം. എൻ. വിജയൻ രചിച്ച കൃതികളുടെ സമ്പൂർണ്ണസമാഹാരങ്ങൾ 10 വാല്യങ്ങളായാണ് പുറത്തിറക്കിയത്.
വാല്യം ഒന്ന് - സാഹിത്യം 1
സാഹിത്യം 1 എന്നാണ് ഈ വാല്യത്തിനു നൽകിയ പേര്.
ജനറൽ എഡിറ്റർ: എൻ. പ്രഭാകരൻ, എഡിറ്റർ: മാങ്ങാട് രത്നാകരൻ; 2008 ജൂണിൽ ആയിരുന്നു ആദ്യ വാല്യമായ ഈ പുസ്തകം പുറത്തിറക്കിയത്.
കറന്റ് ബുക്സ് തൃശ്ശൂർ ആണ് പ്രസിദ്ധീകരിച്ചത്.
ഐ.എസ്.ബി.എൻ: 978-81-226-0712-3 പേജുകൾ:679 ഉള്ളടക്കം സ്വാതന്ത്ര്യം തന്നെ ജീവിതം മുഖവുര ചിതയിലെ വെളിച്ചം കവിതയും മനശ്ശാസ്ത്രവും ശീർഷാസനം മരുഭൂമികൾ പൂക്കുമ്പോൾ കലയും ജീവിതവും എം. എൻ. ജീവിതവും കവിതയുടെ ലോകപദം അവതാരികകൾ വാല്യം രണ്ട് - സാഹിത്യം 2
സാഹിത്യം 2 എന്നാണ് ഈ വാല്യത്തിനു നൽകിയ പേര്.
ജനറൽ എഡിറ്റർ: എൻ. പ്രഭാകരൻ, എഡിറ്റർ: എൻ. ശശിധരൻ; 2008 ജൂലായിൽ ആയിരുന്നു രണ്ടാംവാല്യമായ ഈ പുസ്തകം പുറത്തിറക്കിയത്.
ഐ.എസ്.ബി.എൻ: 978-81-226-0721-5 പേജുകൾ:539 ഉള്ളടക്കം ഭാഗം ഒന്ന്: സാഹിത്യദർശനം ഭാഗം രണ്ട്: കവി/കവിത ഭാഗം മൂന്ന്: സാഹിത്യനിരൂപണം വാല്യം മൂന്ന് - രാഷ്ട്രീയം 1
രാഷ്ട്രീയം 1 എന്നാണ് ഈ വാല്യത്തിനു നൽകിയ പേര്.
ജനറൽ എഡിറ്റർ: എൻ. പ്രഭാകരൻ, എഡിറ്റർ: ഉമേഷ്ബാബു.
കെ. സി; 2008 ജൂണിൽ ആയിരുന്നു മൂന്നാം വാല്യമായ ഈ പുസ്തകം പുറത്തിറക്കിയത്.
ഐ.എസ്.ബി.എൻ: 978-81-226-0741-3 പേജുകൾ:679 ഉള്ളടക്കം ഭാഗം ഒന്ന് യുദ്ധവും സമാധാനവും അടയാളങ്ങൾ യുദ്ധത്തിന്റെ സദാചാരം ദേശീയതയ്ക്ക് ലഹരിപിടിക്കുന്നു പുതിയ ബലതന്ത്രങ്ങൾ യുദ്ധത്തിന്റെ അമേരിക്കൻ യുക്തി ഭയം ആക്രമണം സിദ്ധാന്തത്തിന്റെ പ്രയോഗം ഭയം എന്ന വിഡേശനയം ധീരതയുടെ ചരമക്കുറിപ്പുകൾ ഭീരുക്കൾ കൊല്ലുന്നു കൊല മരണത്തോടു സംസാരിക്കുന്ന യുദ്ധം ....
ഭാഗം രണ്ട് കാവിയും കപാലമാലയും ജനാധിപത്യം ഫാസിസത്തിന്റെ വേരുകൾ അടയാളങ്ങൾ രഥം ഭാരതീയത, വർഗ്ഗീയത, ഫാസിസം .....
ഭാഗം മൂന്ന് വിദ്യകൊണ്ട് വിവേകം നശിക്കുന്നവർ നവനാഗരികതയുടെ പ്രശ്നങ്ങൾ അരാഷ്ട്രീയതയുടെ രാഷ്ട്രീയം അരാഷ്ട്രീയം പണക്കാലം ഒഴിവുവേളയുടെ പ്രകീർത്തനം വാഗ്‌ദത്തഭൂമി തൊഴിലും തൊഴിലാളിയും
ഭാഗം നാല് ഉള്ളിയുടെ മണം പി.ജിയും ലോകവും ബഹുകക്ഷി ജനാധിപത്യവും സോഷ്യലിസ്റ്റ് ജനാധിപത്യവും കമ്യൂണിസ്റ്റ് പാർട്ടിയും ജനാധിപത്യവും ....
ഭാഗം അഞ്ച് ഭാഗം ആറ് ഭാഗം ഏഴ് വാല്യം നാല് - രാഷ്ട്രീയം 2
രാഷ്ട്രീയം 2 എന്നാണ് ഈ വാല്യത്തിനു നൽകിയ പേര്.
ജനറൽ എഡിറ്റർ: എൻ. പ്രഭാകരൻ, എഡിറ്റർ: ആസാദ്; 2008 ഡിസംബറിൽ ആയിരുന്നു നാലാം വാല്യമായ ഈ പുസ്തകം പുറത്തിറക്കിയത്.
ഐ.എസ്.ബി.എൻ: 978-81-226-0769-7 പേജുകൾ:503 ഉള്ളടക്കം ഭാഗം ഒന്ന്: അധിനിവേശത്തിന്റെ വഴികൾ ആരാണ് ചെലവിനു കൊടുക്കുന്നത് ഫണ്ടിങ്ങിന്റെ....
ഭാഗം രണ്ട്: വിയോജിക്കുവാനുള്ള സ്വാതന്ത്ര്യം ഔദാര്യം ഭക്ഷിച്ചു ജീവിക്കുമ്പോൾ നാം ക്ഷോഭിക്കുന്നവരല്ലാതാവും സ്വീകാര്യതയ്ക്കു വേണ്ടി മാറുന്നത് അസ്വീകാര്യമാണ് ....
ഭാഗം മൂന്ന്: അരവും കത്തിയും അരവും കത്തിയും ഡിസ്നിലാൻഡിന്റെ പാർട്ടി ....
ഭാഗം നാല്: സംസ്കാരം, പൊതുമണ്ഡലം സംസ്കാരം, പൊതുമണ്ഡലം ഇ.
എം.എസ്-വ്യക്തിത്വം ഇഴ വിടർത്തുമ്പോൾ വികേന്ദ്രീകരണത്തിന്റെ ഗാന്ധിയൻ സമീപനം പുതിയ പ്രകൃതി പാഠങ്ങൾ ഭാഗം അഞ്ച് ഭാഗം ആറ് അവതാരികകൾ വാല്യം അഞ്ച് - സംസ്കാരം
സംസ്കാരം എന്നാണ് ഈ വാല്യത്തിനു നൽകിയ പേര്.
ജനറൽ എഡിറ്റർ: എൻ. പ്രഭാകരൻ, എഡിറ്റർ: പി. പവിത്രൻ; 2009 ഫെബ്രുവരിയിൽ ആയിരുന്നു അഞ്ചാം വാല്യമായ ഈ പുസ്തകം പുറത്തിറക്കിയത്.
ഐ.എസ്.ബി.എൻ: 978-81-226-0712-3 പേജുകൾ:639 ഉള്ളടക്കം ഭാഗം ഒന്ന്: ദർശനം, ദാർശനിക നിരീക്ഷണങ്ങൾ ലക്ഷ്യവും മാർഗ്ഗവും തകരുന്ന സംസ്കാരങ്ങൾ ഓ, നിങ്ങളുടെ സദാചാരം ഉദയവുമസ്തമയവും യുഗത്തിന്റെ പ്രവാചകൻ....
ഭാഗം രണ്ട്: മനോവിശകലനം, മനഃശാസ്ത്രനിരീക്ഷണങ്ങൾ സിഗ്മണ്ട് ഫ്രോയിഡ് ഭ്രാന്തന്മാർ പഴയ സത്യവും പുതിയ മിദ്ധ്യയും മാർക്സും ഫ്രോയിഡും വിപ്ലവത്തിന്റെ മനശ്ശാസ്ത്രം.....
ഭാഗം മൂന്ന്: സാംസ്കാരിക ദേശീയത, ഫാസിസം
ഫാസിഅസത്തിന്റെ മനശ്ശാസ്ത്രം കടിക്കുന്ന ചെരിപ്പ് ഇന്ത്യൻ മനസ്സും ശാസ്ത്രബോധവും ഫാസിസത്തിന്റെ പുതിയ മുഖം അനുബന്ധം വാല്യം ആറ് - സംസ്കാരം 2
സംസ്കാരം 2 എന്നാണ് ഈ വാല്യത്തിനു നൽകിയ പേര്.
ജനറൽ എഡിറ്റർ: എൻ. പ്രഭാകരൻ, എഡിറ്റർ: ഡോ. പി. ജി. പത്മിനി; 2009 മാർച്ചിൽ ആയിരുന്നു ആറാം വാല്യമായ ഈ പുസ്തകം പുറത്തിറക്കിയത്.
ഐ.എസ്.ബി.എൻ: 978-81-226-0791-8 പേജുകൾ:495 ഉള്ളടക്കം ഭാഗം ഒന്ന്: കേരളം- കേരളീയം 'നവ'കേരളം കേരളീയം അലിഞ്ഞുതീരുന്ന തിരുവോണം മലയാളികളുടെ മനസ്സിനെക്കുറിച്ച് യയാതിയുടെ നാട്....
ഭാഗം രണ്ട്: വിദ്യാഭ്യാസം നിരാശകൾക്കും ഭൂതകാല വിഭൂതികൾക്കും എന്തു പ്രസക്തി അദ്ധ്യാപനത്തിന്റെ മൂല്യവിചാരം തുലാസും വിരലും വിദ്യാഭ്യാസ പ്രശ്നങ്ങൾ വിദ്യാഭ്യാസചർച്ചകൾ പൊതുവിദ്യാഭ്യാസം.....
ഭാഗം മൂന്ന്: ആരോഗ്യം കരുണയുടെ ലോകം ഉണക്കുന്ന കത്തി ഉറയുന്ന കത്തി ചികിത്സയുടെ തത്ത്വം ഭാഗം നാല്: ഫോക്‌ലോർ- പരിസ്ഥിതി- പ്രകൃതി ഫോക്‌ലോറിന്റെ മനശ്ശാസ്ത്രം എന്തും ചെയ്യാവുന്ന ഇടവേള ഒരു ചെണ്ടയുടെ മുഴക്കം ....
ഭാഗം 5: സംസ്കാരം-വ്യക്തികൾ-അടയാളങ്ങൾ ഭാഗം 6 : കാലം-ചരിത്രം-രാഷ്ട്രീയം വാല്യം ഏഴ് - ഐ.എസ്.ബി.എൻ: പേജുകൾ: വാല്യം എട്ട് - അഭിമുഖം 1
അഭിമുഖം 1 എന്നാണ് ഈ വാല്യത്തിനു നൽകിയ പേര്.
ജനറൽ എഡിറ്റർ: എൻ. പ്രഭാകരൻ, എഡിറ്റർ: പി. പവിത്രൻ; 2009 ഫെബ്രുവരിയിൽ ആയിരുന്നു എട്ടാം വാല്യമായ ഈ പുസ്തകം പുറത്തിറക്കിയത്.
ഐ.എസ്.ബി.എൻ: 978-81-226-0833-5 പേജുകൾ:503 ഉള്ളടക്കം ഭാഗം ഒന്ന്: മതം, ദേശീയത്, സംസ്കാരം മതം, മാർക്സിസം, മുതലാളിത്തം ഒഴുക്കിനെതിരെ ഗാന്ധിദർശനത്തിലൂടെ
ഭാഗം രണ്ട്: രാഷ്ട്രീയം സ്റ്റാലിൻ എന്നത് ശകാരപദമല്ല കരുണാകരന്റെ തുന്നൽക്ലാസ്സിൽ ഹാജരാകാത്തവർ കൈപൊക്കട്ടെ പനം ഒഴുകിവരുമ്പോൾ നിങ്ങൾ എല്ലാം മറക്കുന്നു ഫാസിസത്തിന്റെ ദുർമുഖം
ഭാഗം മൂന്ന്: പുസ്തകങ്ങൾ വാല്യം ഒൻപത് - അഭിമുഖം 2
അഭിമുഖം 2 എന്നാണ് ഈ വാല്യത്തിനു നൽകിയ പേര്.
ജനറൽ എഡിറ്റർ: എൻ. പ്രഭാകരൻ, എഡിറ്റർ: എ.വി. പവിത്രൻ; 2009 ആഗസ്തിൽ ആയിരുന്നു ഒമ്പതാം വാല്യമായ ഈ പുസ്തകം പുറത്തിറക്കിയത്.
ഐ.എസ്.ബി.എൻ: 978-81-226-0847-2 പേജുകൾ:451 ഉള്ളടക്കം ഭാഗം ഒന്ന്: തുറന്ന മനസ്സ് യുഗത്തിന്റെ പ്രവാചകൻ....
ഫാസിഅസത്തിന്റെ മനശ്ശാസ്ത്രം കടിക്കുന്ന ചെരിപ്പ് ഇന്ത്യൻ മനസ്സും ശാസ്ത്രബോധവും ഫാസിസത്തിന്റെ പുതിയ മുഖം അനുബന്ധം 'മനസ്സിലാകുന്നു കാര്യങ്ങൾ ചിന്തയുടെ സഞ്ചാരങ്ങൾ വാക്കും മനസ്സും അവലംബം
എം.എൻ. നമ്പ്യാർ ഇംഗ്ലീഷ് വിലാസം https://ml.wikipedia.org/wiki/M.
N.Nambiar
വില്ലൻ വേഷങ്ങളിലൂടെ ശ്രദ്ധേയനായ ചലച്ചിത്രനടനാണ് എം.എൻ. നമ്പ്യാർ എന്ന പേരിൽ അറിയപ്പെട്ട മഞ്ഞേരി നാരായണൻ നമ്പ്യാർ ( മാർച്ച് 7 , 1919 - നവംബർ 19 , 2008 ).
തമിഴ് , തെലുങ്ക് , മലയാളം , ഹിന്ദി എന്നീ ഭാഷകളിലായി ആയിരത്തിലധികം ചിത്രങ്ങളിൽ ഇദ്ദേഹം അഭിനയിച്ചിട്ടുണ്ട്.
1919 മാർച്ച് 7-ന് കണ്ണൂരിൽ ചെറുകുന്ന്‌ കേളുനമ്പ്യാരുടെയും കല്ല്യാണിയമ്മയുടെയും മകനായി എം.എൻ. നമ്പ്യാർ ജനിച്ചു.
ഏഴാം ക്ളാസ്സിൽ പഠിക്കുമ്പോൾ, നവാബ് രാജമാണിക്യത്തിന്റെ നാടകക്കമ്പനിയിൽ ചേർന്ന ഇദ്ദേഹം, പിന്നീട് കോയമ്പത്തൂരിലെ ജൂപ്പിറ്റർ നാടകക്കമ്പനിയിലെ നടനായി.
ഈ കമ്പനിയുടെ 'ഭക്തരാമദാസ്' എന്ന നാടകം സിനിമയാക്കിയപ്പോൾ അതിൽ ചെറിയ വേഷത്തിൽ അഭിനയിച്ചു.
1946 വരെ സ്റ്റേജ് നടനായി തുടർന്നു.
1938-ൽ പുറത്തിറങ്ങിയ 'ബൻപസാഗര'യാണ് ആദ്യചിത്രം.
അഭിനയിച്ച ചലച്ചിത്രങ്ങളിൽ ഭൂരിഭാഗവും തമിഴ് ആണ്.
1935-ൽ ഹിന്ദിയിലും തമിഴിലും ഇറങ്ങിയ ഭക്ത രാമദാസ് ആണ് ആദ്യചലച്ചിത്രം.
ആറ് ദശകത്തോളം ചലച്ചിത്രരംഗത്ത് നിറഞ്ഞുനിന്ന് നമ്പ്യാർ പ്രമുഖ തമിഴ് ചലച്ചിത്രനടന്മാരായ എം.ജി. രാമചന്ദ്രൻ , ശിവാജി ഗണേശൻ , ജെമിനി ഗണേശൻ , രജനികാന്ത് , കമലഹാസൻ തുടങ്ങിയവരോടൊപ്പമെല്ലാം അഭിനയിച്ചു.
1950-ൽ പുറത്തിറങ്ങിയ എം.ജി.ആർ. ചിത്രമായ മന്ത്രികുമാരി യാണ് നമ്പ്യാരുടെ ജീവിതത്തിൽ വഴിത്തിരിവായത്.
തമിഴ്, തെലുഗു, ഹിന്ദി, ഇംഗ്ളീഷ് ഭാഷകളിലായി 350-ഓളം ചിത്രങ്ങളിൽ അഭിനയിച്ചു. 'വേലൈക്കാരൻ', 'കാട്', 'മക്കളെ പെറ്റ മഹരാശി', 'കർപ്പൂരക്കരശി' തുടങ്ങിയ ഇദ്ദേഹത്തിന്റെചിത്രങ്ങൾ ഏറെ ശ്രദ്ധിക്കപ്പെട്ടു. 'ദിഗംബര സ്വാമികൾ', 'എൻ തങ്കൈ', 'കല്യാണി' എന്നീ ചിത്രങ്ങളിൽ നായക കഥാപാത്രത്തെയാണവതരിപ്പിച്ചത്.
1952-ൽ പുറത്തിറങ്ങിയ ജംഗിൾ ആണ് ഇദ്ദേഹത്തിന്റെ ഏക ഇംഗ്ലീഷ് സിനിമ.
അവസാനമായി അഭിനയിച്ചത് സ്വദേശി (2006) എന്ന തമിഴ് ചിത്രത്തിലാണ്.
1952-ൽ അമ്മ എന്ന ചിത്രത്തിലൂടെയാണ് എം.എൻ. നമ്പ്യാരുടെ മലയാളത്തിലേക്കുള്ള രംഗപ്രവേശം. 'ആത്മസഖി' (1952), 'കാഞ്ചന' (1952), 'ആനവളർത്തിയ വാനമ്പാടി' (1959) 'ജീസസ്' (1975), 'തച്ചോളി അമ്പു' (1978), 'ശക്തി' (1980), 'ചന്ദ്രബിംബം (1980)',  'തടവറ' (1981), 'ചിലന്തിവല' (1982),  'ഷാർജ ടു ഷാർജ' (2001) എന്നിവയാണ് ഇദ്ദേഹത്തിന്റെ മറ്റു മലയാളചിത്രങ്ങൾ.
പ്രധാന ചലച്ചിത്രങ്ങൾ ആയിരത്തിൽ ഒരുവൻ അംബികാപതി മിസ്സിയമ്മ നെഞ്ചം മറപ്പതില്ലൈ ദിഗംബര സ്വാമിയാർ സർവാധികാരി മന്ത്രികുമാരി എങ്ക വീട്ടുപിള്ളൈ അരശിലൻകുമാരി വേലക്കാരി
ഇതിൽ ദിഗംബര സ്വാമിയാരി ൽ 11 വേഷങ്ങളിൽ അദ്ദേഹം അഭിനയിക്കുകയുണ്ടായി.